Bōł1 żech ôstatnio na gyburtstagu2 i ôsprawioł3 żech ze takim modym farorzym4, kery5 tyż robi roztomajte6 nalywki. I jak mi pedzioł7 o tyj pozimkowyj, to żech musioł wartko8 szukać pozimek, żeby z tych ôstatnich jeszcze trocha narychtować9. Co z tego wyńdzie10? Ôbejrzymy11 za szejś12 miesiyncy 😉
Co potrza?
1 kg pozimek
1 szklōnka cukru
1 szklōnka szpirytusu13
gorzołki14… pōnojś do smaku, ale ze szklōnka to już trza bydzie dać 😉
Nojprzōd15 pokrejcie16 pozimki (chyba, że gołdocie17 na nie truskawki) i we jaki krauzie18– nojlepi by bōło w jaki wiynkszyj, ale u mnie we jednyj sōm19 wieprzki20 ze jagōdkami21, a drugo czeko na wiśnie i bez to mōm dwie mańsze22– ukłołdejcie23 warstwami pozimki i cuker. Potyn zalyjcie to szklōnkōm szpirytusu. Za dwa miesiōnce dolyjcie24 do tego gorzołki- tak do smaku, ale myśla, że tam szło by włołć25 i dwie szklōnki, co by to niy bōło za słodke- i czekejcie… szejś miesiyncy… jak joł to wytrzimia26… Nawet tera to jeszcze niy ma co gołdać27: smacznego 😉
1byłem; ō- samogłoska w wymowie między o i u
2urodzinach
3rozmawiałem; ô= ło
4księdzem
5który
6różne
7powiedział
8szybko
9przygotować
10wyjdzie
11zobaczymy
12sześć
13spirytusu
14wódki
15najpierw
16pokrójcie
17mówicie
18słoiku
19są
20agrest
21porzeczką
22mniejsze
23układajcie
24dolejcie
25wlać
26wytrzymam
27mówić
szl_Latn szl_Latn als_Latn szl_Latn szl_Latn szl_Latn szl_Latn pol_Latn pol_Latn szl_Latn ewe_Latn pol_Latn pol_Latn pol_Latn pol_Latn pol_Latn szl_Latn pol_Latn pol_Latn scn_Latn pol_Latn pol_Latn bos_Latn pol_Latn dik_Latn pol_Latn kab_Latn pol_Latn pol_Latn pol_Latn hau_Latn fon_Latn pol_Latn pol_Latn